‘Welvaartskeppers’: Is kwalifikasies werklik nodig?Foto ter illustrasie. (Foto:Himal Rana/Unsplash) Is kwalifikasies werklik nodig om welvaart te skep? PJ Botha van die finansiële reeks, Welvaartskeppers, het goeie wenke vir dié wat wonder of formele kwalifikasies nodig is om sukses te behaal. “Die kort antwoord is nee,” sê PJ Botha. “Maar dit verhoog tog jou kanse op sukses.” Hy noem dat groot name soos Apple se Steve Jobs en Microsoft se Bill Gates nie hulle kwalifikasies voltooi het nie, maar tog groot sukses behaal het. “Maar hulle is dalk die uitsondering op die reël. Ek stel voor dat wanneer ŉ persoon die geleentheid kry om ŉ kwalifikasie te verwerf, hulle dit moet aangryp want kennis is mag,” sê PJ. “Daar moet egter onthou word dat om ŉ kwalifikasie te verwerf persoonlike deursettingsvermoë asook finansiële opofferings verg. ŉ Kwalifikasie waarborg ook nie noodwendig ŉ werk of bevordering in die werkplek nie.” ŉ Paar punte wat vir die Welvaartskeppers-span uitstaan ná die gesprekke in dié episode, is die volgende: Geo en PJ Botha gesels oor hoe belangrik, indien enigsins, ŉ kwalifikasie is om in die toekoms welvaart te kan skep – kyk hier onder: “Dit herinner my aan hierdie storie,” sê PJ. “As jy sukses vergelyk met ŉ gat wat jy in die sand wil grawe, kan jy die gat met jou hande grawe, wat moeilik en tydsaam gaan wees. Maar jy sal dit met harde werk gedoen kry. Indien jy ŉ kwalifikasie verwerf, is dit soos om ŉ graaf by te kry. Dit maak die grawe-proses net so ŉ bietjie makliker. Indien jy egter net gaan rondstaan met jou graaf, gaan jy ook nie sukses behaal nie. ŉ Sterk wil om hard te werk, tesame met uithouvermoë, is die resep vir persoonlike sukses.”